BILANȚUL ZILEI. 79 de cazuri noi de COVID-19 și 3 decese în ultimele 24 de ore.
În România s-au diagnosticat 79 de cazuri noi de COVID-19 și s-au produs 3 decese în ultimele 24 de ore. De asemenea, au fost raportate și șase decese anterioare acestei perioade. Până miercuri au fost confirmate 1.081.405 cazuri de persoane infectate cu noul coronavirus, din care 1.046.537 de pacienți au fost declarați vindecați. În ultimele 24 de ore au fost înregistrate 79 cazuri noi de persoane infectate cu SARS – CoV – 2.
Până miercuri, 34.242 de persoane diagnosticate cu infecție cu SARS – CoV – 2 au decedat. De marți, de la ora 10.00, până miercuri, la ora 10.00 au fost raportate de către INSP 9 decese (4 bărbați și 5 femei), ale unor pacienți infectați cu noul coronavirus, internați în spitalele din Argeș, Ilfov, Iași și Municipiul București.Șase dintre aceste decese sunt anterioare intervalului mai sus menționat și au fost introduse în baza de date, la solicitarea Ministerului Sănătății, de către Direcțiile de Sănătate Publică din țară, în urma verificărilor efectuate.Astfel, unul dintre acestea s-a produs în luna august 2020, două în noiembrie 2020, unul în decembrie 2020, unul în martie 2021 și unul în aprilie 2021, în județul Argeş.Dintre cele 9 decese, unul a fost înregistrat la categoria de vârstă 50-59 ani, două decese la categoria de vârstă 60-69 ani, patru decese la categoria de vârstă 70-79 ani şi două decese la categoria de vârstă peste 80 ani.Toate decesele înregistrate sunt ale unor pacienți care au prezentat comorbidități.În unitățile sanitare de profil, numărul total de persoane internate cu COVID-19 este de 292. Dintre acestea, 51 sunt internate la ATI.Până la această dată, la nivel național, au fost prelucrate 8.503.399 de teste RT-PCR și 1.616.899 de teste rapide antigenice. În ultimele 24 de ore au fost efectuate 13.077 de teste RT-PCR (6.206 în baza definiției de caz și a protocolului medical și 6.871 la cerere) și 11.970 de teste rapide antigenice.Pe teritoriul României, 2.053 de persoane confirmate cu infecție cu noul coronavirus sunt în izolare la domiciliu, iar 622 de persoane se află în izolare instituționalizată. De asemenea, 24.818 persoane se află în carantină la domiciliu, iar în carantină instituționalizată se află 23 de persoane.